OpenLLM-France/wikimedia huggingface dataset:
# Bienvenido-Welcome

Bienvenido-Welcome és una pel·lícula mexicana de 1995 que reprodueix els problemes i l'ambient en el qual es desenvolupen un grup de cineastes que realitzen el seu primer llargmetratge professional. En aquesta aventura es dona simultàniament un fet que permet abordar amb tota la formalitat i dramatisme el contagi de la síndrome d'immunodeficiència adquirida (SIDA).

## Argument

Una jove parella: María, atractiva pintora, i José, pròsper investigador de llibres antics, en el cim del seu amor i la seva carrera, veuen destruïda la seva via i les seves il·lusions pel dubte. Una estranya rossa irromp en la vida de José i en desaparèixer deixa, com a record, un missatge sinistre: Benvingut al món de la sida . La parella no és l'única a sofrir les conseqüències del desastre; un grup de cineastes, en filmar la seva història, es veu immiscit en aquest i altres problemes. Un accident els obliga a incórrer en una acció il·legal per concloure la pel·lícula. Un investigador d'assegurances, que descobreix el frau, posa en perill no sols la terminació de la pel·lícula sinó que compromet a tots els treballadors. Les situacions còmiques s'enllacen amb el drama que comporta a la malaltia del segle xx, per concloure en la festa de fi de filmació.

## Repartiment

* Gabriel Retes - Mariano Pacheco
* Lourdes Elizarrarás - María Blanco
* Luis Felipe Tovar - José Molina
* Jesse Borrego - Darío
* Fernando Arau - Consuelo Gómez
* Juan Claudio Retes - Richard Martínez
* José Manuel Fernández - Carlos
* Claudia Fernández - El asistente director
* Lucila Balzaretti - La delegada
* Francisco de la O. - El guionista
* María Fernanda García - La maquillista
* Javier Castillo - Maifrend
* Desiree Ríos - La rubia
* Lourdes López Castro - El fotógrafo de fijas
* Ignacio Retes - El productor
* Diego de la Texeira - El director de fotografía
* María Dulce Saldanha - La asistente de fotógrafo
* Alfredo Dávila - El sonidista

## Premis

| Festival | País | Premi | Any |
| Festival Internacional de Cinema d'Amiens | França | Premi del Públic | 1994 |
| Festival Internacional de Cinema de San Juan | Puerto Rico | Premi especial del Jurat | 1994 |
| XXVII edició dels Premis Ariel | Mèxic | Ariel a María Fernanda Gracia per Millor Actriu de Quadre | 1995 |
| Diosas de Plata | Mèxic | Millor Guió | 1995 |
| Festival de Cinema Iberoamericà de Huelva | Espanya | Premi de la Premsa | 1995 |
| Festival Internacional de Cinema de Viña del Mar | Xile | Millor pel·lícula | 1996 |

## Referències

* ↑ Bienvenido-Welcome a cinema22
* ↑ Bienvenido-Welcome a cinelatinoamericano.org
* ↑ Fallece el cineasta, actor, guionista y director teatral Gabriel Retes, Desde Puebla, 21 d'abril de 2020
* ↑ 37a edició dels Premis Ariel a Filmaffinity
* ↑ Premio Manuel Barba al web del Festival de Huelva

## Bibliografia

* Archivo Histórico de la Cineteca Nacional México

## Enllaços externs

* Tràiler de la pel·lícula a YouTube
# Biasca

Biasca és un municipi del cantó de Ticino (Suïssa), cap del districte de Riviera.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Biasca en Alemany, Francès o Italià al Diccionari històric de Suïssa.
# Blade Runner (videojoc de 1985)

Blade Runner és un videojoc lluirement inspirat en la pel·lícula de 1982 Blade Runner.
De fet segons el fullet es basa en una «interpretació» de la banda sonora de la pel·lícula de Vangelis, ja que els editors no van obtenir una llicència per a inserir escenels del film. El joc va ser publicat el 1985 per CRL Group PLC per a Commodore 64, ZX Spectrum i Amstrad CPC. Les ressenyes del joc eren generalment negatives.

## Referències

* ↑ «On the tail of replidroids in CRL's Blade Runner». Crash. Newsfield Publications, 26, 01-03-1986, pàg. 14 [Consulta: 11 febrer 2012].
* ↑ «Screen Shots: Blade Runner». Your Sinclair. Dennis Publishing, 3, 01-05-1986, pàg. 28 [Consulta: 11 febrer 2012].
* ↑ The Blade runner experience : the legacy of a science fiction classic. Londres: Wallflower, 2005, p. 81-82. ISBN 1-904764-31-2.

## Enllaços externs

* Blade Runner (videojoc de 1985) a MobyGames (anglès)
# Blanc de plom

El blanc de plom o blanquet és un pigment de color blanc a base de carbonat de plom o cerussa, de fórmula química (PbCO₃)₂·Pb(OH) o bé per mescles de cerussa i de blanc de zinc.
És un pigment homogeni, dur, gens porós i resistent, sobretot amb oli, que es fa des de l'antiguitat a partir de tires de plom atacades per vinagre. Es tracta del pigment més important de la història de la pintura occidental, entre altres coses per ser l'únic pigment de color blanc disponible fins al segle xix.
És tòxic, pel fet d'estar fet a base d'un metall pesant (el plom), i pot causar algunes formes de saturnisme. Per això el seu comerç ha estat prohibit i progressivament s'ha anat substituint per altres pigments, com el blanc de titani. Tanmateix, molts gravats i pintures antics en tenen. Avui permet desvelar el que hi ha sota la superfície d'un quadre per mitjà de raigs X, ja que aquest pigment els absorbeix.
A l'antiga Grècia s'havia usat com a cosmètic i posteriorment com a fàrmac per a tractar les infeccions, per a emblanquir parets, etc. Un altre ús que encara avui té el blanc de plom polvoritzat és el de palesar empremtes digitals.

## Vegeu també

* Plom vermell

## Referències

* ↑ «Blanc de plom». Gran Enciclopèdia Catalana. Barcelona: Grup Enciclopèdia Catalana.
* ↑ Alcover, Antoni M.; Moll, Francesc de B. «blanquet». A: Diccionari català-valencià-balear. Palma: Moll, 1930-1962. ISBN 8427300255.
* ↑ «Blanc de plom». Gran Enciclopèdia Catalana. Barcelona: Grup Enciclopèdia Catalana.
* 1 2 Cumming, Robert. Arte (en castellà). Pozuelo de Alarcon: Espasa, 2006. ISBN 84-670-2097-0.
# Big Time Rush (grup)

Big Time Rush (també conegut com a el BTR) fou una boy band formada el 2009 a Los Angeles de Califòrnia i composta per Kendall Schmidt, James Maslow, Carlos Pena Jr i Logan Henderson. La banda deixà d'actual l'any 2014.

## Discografia

* BTR (2010)
* Elevate (2011)
* 24/Seven (2013)

## Referències

* ↑ «Nickelodeon show debuts big time on iTunes when it charted at no.3 | The Manila Bulletin Newspaper Online». Mb.com.ph, 06-07-2010. [Consulta: 4 gener 2011].
# Bicorn (matemàtiques)

    per al barret, vegeu Bicorn.
En geometria, el bicorn és una corba quàrtica racional és definida per l'equació
    $y^{2}(a^{2}-x^{2})=(x^{2}+2ay-a^{2})^{2}.$
Té dues cúspides i és simètrica respecte de l'eix d'ordenades.

## Història

El 1864, James Joseph Sylvester va estudiar la corba
    $y^{4}-xy^{3}-8xy^{2}+36x^{2}y+16x^{2}-27x^{3}=0$
en connexió amb la classificació d'equacions quíntiques; va anomenar la corba un bicorn perquè té dues cúspides. Arthur Cayley va ampliar l'estudi d'aquesta corba el 1867.

## Propietats

El bicorn és una corba algebraica plana del grau quatre i de gènere zero. Té dos singularitats de cúspide a el pla real, i un punt doble al pla projectiu complex a x=0, z=0. Si es mou x=0 i z=0 a l'origen substituint i realitzant una rotació imaginària entorn de x però substituint ix/z per x i 1/z per y en la corba bicorn, s'obté
    $(x^{2}-2az+a^{2}z^{2})^{2}=x^{2}+a^{2}z^{2}.\,$
Aquesta corba, un cargol de Pascal, té un punt doble ordinari a l'origen, i dos nodes a el pla complex, a x = +mn; i z=1.

## Vegeu també

* Llista de corbes

## Referències

* J. Dennis Lawrence. A catalog of special plane curves. Dover Publications, 1972, p. 147–149. ISBN 0-486-60288-5.
* "Bicorn" a The MacTutor History of Mathematics archive
* Weisstein, Eric W., «Bicorn» a MathWorld (en anglès).
* "Bicorne" a Encyclopédie des Formes Mathématiques Remarquables
* The Collected Mathematical Papers of James Joseph Sylvester. Vol. II Cambridge (1908) p. 468 (online)
# Yangita

La yangita és un mineral de la classe dels silicats.

## Característiques

La yangita és un inosilicat de fórmula química PbMnSi₃O₈•H₂O. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema triclínic.

## Formació i jaciments

Va ser descoberta a la mina Kombat, al districte de Grootfontein, a la regió d'Otjozondjupa, Namíbia, l'únic indret on ha estat trobada.

## Referències

* ↑ «Yangite» (en anglès). Mindat. [Consulta: 6 agost 2016].
* ↑ «Yangite» (en alemany). Mindat. [Consulta: 6 agost 2016].
# Xuddur

Hudur o Xuddur (maay: Hudur; somali: Xuddur) és una ciutat de Somàlia, capital de la regió de Bakool, situada al sud-oest del país. La majoria de la població pertany al clan hadama. La llengua parlada és l'af maay. A partir dels anys vuitanta fou la principal base aèria de la Força Aèria Somali. Els gentilici dels seus habitants és hudurians (somali: reer xuddur). Està situada a 49 metres sobre el nivell de la mar.
L'economia de la ciutat i la seva comarca és essencialment agrícola; els productes locals són: dhanfaruur, qareeb, hobbisho, jannaw i altres. L'aigua de la zona és salada, però disposa de dos estanys d'aigua dolça (Warguduudey i Warcadey) a més de fonts obertes amb ajut de l'agència humanitària Adventist Developement Relief Agency (ADRA). Una part de la població viu de les pastures.

## Història moderna

El 1990 el règim de Siad Barre hi va exercir certa repressió. El 1991 fou ocupada per les milícies del Moviment Democràtic Somali (MDS) de base digil-mirifle (Reewin o Rahenweyn), però les forces de Barre la van recuperar a l'estiu del 1991. L'economia de la zona fou damnada pels militars, i després de la derrota d'aquestos (1992) pels seguidors de Muhammad Fara Hassan, àlies Aydid, que actuava com aliat d'una de les faccions del MDS. Després del 1992 amb la intervenció de l'ONU la ciutat va recuperar la tranquil·litat. El 1995 fou ocupada per la milícia del clan Habr Gidir d'Aydid jr. (Aliança Nacional Somali), però en foren expulsats algun temps després per l'Exèrcit de Resistència Rahanweyn (ERR) (octubre de 1998) després de derrotar les forces d'Aydid jr. que van figir cap a Baidoa.
El desembre de 1999 es va establir una administració autònoma a les regions de Bay i Bokol i l'1 d'abril del 2002 es va fundar l'estat de Somàlia del Sud-oest.
# Willeroncourt

Willeroncourt és un municipi francès situat al departament del Mosa i a la regió del Gran Est. L'any 2007 tenia 126 habitants.

## Demografia
### Població

El 2007 la població de fet de Willeroncourt era de 126 persones. Hi havia 48 famílies, de les quals 12 eren unipersonals (8 homes vivint sols i 4 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 49 eren l'habitatge principal de la família, 6 eren segones residències i 3 estaven desocupats. 56 eren cases i 1 era un apartament. Dels 49 habitatges principals, 46 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 6 en tenien tres, 18 en tenien quatre i 24 en tenien cinc o més. 42 habitatges disposaven pel capbaix d'una plaça de pàrquing. A 22 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Willeroncourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 4 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 8 | 45 a 49 | 0 |
| 4 | 40 a 44 | 12 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 8 |
| 8 | 10 a 14 | 0 |
| 4 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 83 persones, 59 eren actives i 24 eren inactives. De les 59 persones actives 53 estaven ocupades (29 homes i 24 dones) i 6 estaven aturades (2 homes i 4 dones). De les 24 persones inactives 10 estaven jubilades, 5 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'informació i comunicació.
L'any 2000 a Willeroncourt hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Willeroncourt a l'INSEE.
* Évolution et structure de la population Fitxa amb el detall de dades de Willeroncourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# West Memphis

West Memphis és una població dels Estats Units a l'estat d'Arkansas. Segons el cens del 2000 tenia 27.666 habitants.

## Demografia

Segons el cens del 2000, West Memphis tenia 27.666 habitants, 10.051 habitatges, i 7.136 famílies. La densitat de població era de 403,2 habitants/km².
Dels 10.051 habitatges en un 36,7% hi vivien nens de menys de 18 anys, en un 40,4% hi vivien parelles casades, en un 25,1% dones solteres, i en un 29% no eren unitats familiars. En el 24,8% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,23.
Per edats la població es repartia de la següent manera: un 31,5% tenia menys de 18 anys, un 9,8% entre 18 i 24, un 28,2% entre 25 i 44, un 20,1% de 45 a 60 i un 10,5% 65 anys o més.
L'edat mediana era de 31 anys. Per cada 100 dones de 18 o més anys hi havia 79,9 homes.
La renda mediana per habitatge era de 27.399 $ i la renda mediana per família de 32.465 $. Els homes tenien una renda mediana de 29.977 $ mentre que les dones 21.007 $. La renda per capita de la població era de 13.679 $. Entorn del 23,7% de les famílies i el 28,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Memphis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- West Memphis». American Fact Finder. Oficina del Cens dels Estats Units, 12-01-2010.
# Yobe

Yobe és un estat federat de Nigèria, al nord del país. Fou creat el 27 d'agost de 1991 segregat de l'estat de Borno durant l'administració del president Ibrahim Babangida. La capital és Damaturu. La superfície és de 45.502 km²

## Població i economia

Els pobles principals són els Kanuri (els més nombrosos), mangawa, fulani, kares, bolewa, haussa, ngizim, karai-karai, bade, ngamo, shuwa i maga. La majoria dels habitants són musulmans i parlen les llengües pròpies. La població de l'estat era d'1.399.687 el 1991, de 2.321.339 el 2006 i de 2.765.300 habitants el 2011. L'economia de l'estat és principalment agrícola.

## Administració

A l'estat s'aplica la xària.
Està dividit en 17 àrees de govern local (LGA): Bursari, Damaturu, Geidam, Bade, Gujba, Gulani, Fika, Fune, Jakusko, Karasuwa, Machina, Nangere, Nguru, Potiskum, Tarmuwa, Yunusari i Yusufar.
També hi ha catorze emirats amb els seus corresponents consells: Bade, Fika, Ngazargamo o Garzagamu i Machina, Damaturu, Gujba, Ngelzama, Fune, Gudi, Nangere, Nguru, Yusufari, Potiskum i Mashio.

## Conflicte

El 14 de maig de 2013, el president Goodluck Jonathan va declarar l'estat d'emergència als estats de Yobe, Borno i Adamawa per fer front a les activitats del grup guerriller islamista Boko Haram. Abubakar Shekau, el líder de Boko Haram, és nascut a la població de Shekau a Yobe.

## Notes

* ↑ Nigeria declares 'massive' military campaign on borders, BBC News, consulta 15 de maig de 2013

## Referències

* Estat de Yobe Arxivat 2015-09-24 a Wayback Machine.
# Yoboué Konan

Yoboué Konan (Abidjan, agost 1942 - Yopougon, 4 d'agost de 2005) fou un futbolista ivorià de la dècada de 1960.
Fou internacional amb la selecció de futbol de Costa d'Ivori. Pel que fa a clubs, destacà a ASEC Mimosas.
També fou entrenador a ASEC Mimosas, AS EECI, Denguélé d'Odienné i AS Ténéré.

## Referències

* ↑ Avis de décès a necrologie.abidjan.net
* ↑ Rétro sport : Retour sur le parcours du Pélé ivoirien Arxivat 2019-08-29 a Wayback Machine. a ami-sportif.ci
# Yi M1

La Yi M1 és una càmera sense mirall micro quatre terços fabricada per Young Innovators (antiga sucursal de Xiaomi). Aquesta, va ser anunciada el 2016 amb un preu de venta suggerit de 349$ amb l'objectiu Yi 12-40 mm f/3.5-5.6, 459$ amb el Yi 42,5 mm f/1.8 o 549$ amb els dos objectius.
Aquesta, és la primera càmera sense mirall de la marca xinesa i esta disponible en dos colors, negra i plata.

## Característiques

* Sensor d'imatge CMOS micro quatre terços de 20 megapíxels (Sony IMX269)
* Mode especial de 50 megapíxels
* 81 punts d'autoenfocament per contrast
* Disparo continu de 5 fotogrames per segon
* Sensibilitat ISO 100-25.600
* Gravació de vídeo: 4k a 30 fps i Full HD 1080p a 60 fps
* Pantalla LCD de 3,0" d'1.040.000 píxels tàctil
* Connexió Bluetooth i Wi-Fi
* Bateria BXM-10

## Inclòs a la caixa

* Càmera Yi M1
* Corretja
* Tapa de la càmera
* Bateria BXM-10
* Cable USB
* Adaptador de corrent (per USB)
* Drap de microfibra
* Guia d'usuari

## Accessoris compatibles

* Objectius amb muntura micro quatre terços
* Flaixos micro quatre terços
* Targeta de memòria SD, SDHC i SDXC
* Cable micro HDMI

## Referències

* 1 2 «Yi M1» (en anglès). Dpreview.
* 1 2 «Xiaomi asalta el mercado de las cámaras con una apuesta seria: sin espejo, 4K, y precio de derribo» (en castellà). Xataka foto.
* ↑ «YI M1 Mirrorless Digital Camera Review» (en anglès). Gizmo China.
* ↑ «Yi M1 mirrorless camera» (en castellà). Yi.
# William Tubman

William Vacanarat Shadrach Tubman (29 de novembre de 1895 a Harper, Libèria - 23 juliol de 1971 a Londres, Regne Unit) va ser el 19è President de Libèria, entre 1944 i 1971, any de la seva mort.
Se'l considera el "pare de la moderna Libèria", ja que la seva presidència es va caracteritzar per l'afluència d'inversió estrangera al seu país i la modernització de Libèria, i és responsable de nombroses reformes socials i polítiques, com el reconeixement de el dret de sufragi i de propietat per a les dones majors de 21 anys, permetre a les tribus aborígens la participació en tasques de govern, i procurar l'establiment d'un sistema universal d'ensenyament públic. Tubman va ser un ferm aliat dels Estats Units i un cap d'Estat prominent del concert polític africà i va rebre diverses condecoracions i reconeixements de països occidentals.
Durant el seu mandat, Libèria, va viure un període de prosperitat i de notable creixement econòmic. A més, va dur a terme una política d'unificació nacional amb la finalitat de reduir les desigualtats socials i les diferències polítiques entre els hegemònics américo-liberians, als quals pertanyia, i els indígenes de país. No obstant això, ha estat acusat pels seus crítics d'un fort autoritarisme i de tolerar una àmplia corrupció que acabaria per arrossegar temps després a el país a la crisi i la guerra.
# William Turner Thiselton Dyer

William Turner Thiselton Dyer (28 de juliol 1843, Westminster - 23 de desembre 1928, Whitcombe, Gloucestershire) va ser un botànic anglès.
Era fill de William George Thiselton-Dueyr i de Catherine Jane Firminger. Fa els seus estudis en el "Col·legi Reial" de Londres, de 1861 a 1863, i després en el "Christ Ch." d'Oxford de 1863 a 1865, on va obtenir el seu batxillerat en ciències, el seu Mestratge en Arts, doctorat en lleis, doctorat en ciències i la seva Ph. D.
Es va casar amb Harriet Ann Hooker el 1877, filla de Sir Joseph Dalton Hooker (1817-1911), director del Reial Jardí Botànic de Kew; i van tenir un fill i una filla.
Es va convertir en professor d'història natural a l'Escola Reial d'Agricultura de Cirencester, a partir de 1868, i després professor de botànica al Royal College of Science for Ireland a Dublín", de 1867 a 1872. El 1872, es va convertir en professor de la Royal Horticultural Society de Londres, fins al 1875; on va ser recomanat per Joseph Dalton Hooker.
Thiselton-Dyer va ser assistent del director del Reial Jardí Botànic de Kew el 1875, director el 1885, funció que va conservar just fins al seu retir el 1905. Va fundar el butlletí del Jardí el 1887.
Membre de diverses societats científiques, de la Royal Society el 3 de juny de 1880 (i va ser vicepresident el 1896-1897). Va ser cavaller comanador de l'Ordre de San Miguel i Sant Jordi.
Coautor de Flora of Middlesex (1869) amb Henry Trimen (1843-1896); supervisa l'edició de How Crops are Crown i tradueix amb Alfred William Bennett (1833-1902) l'obra de Julius von Sachs (1832-1897), Lehrbuch der botanik el 1875.
Contribueix a reanomenar plantes amb el lèxic grec-anglès, realitzat per Henry George Liddell (1811-1898) i Robert Scott (1811-1877), a altres en grec i llatí.
Va ser assessor botànic de la "Secretaria d'Estat per a les Colònies", de 1902 a 1906, i membre del Consell Superior de la Universitat de Bristol el 1909.

## Altres publicacions

* Essays on the endowment of research, 1876
* Biologia centrali-americana: or, Contributions to the knowledge of the fauna and flora of Mexico and Central America, 1879 a 1888
* amb William Henry Harvey (1811-1866) flora Carpensis, 1896 a 1925
* Icones Plantarum, 1896 a 1906
* Flora of Tropical Africa, 1897 a 1913
* Index Kewensis, 1905
* amb Robert Allen Rolfe (1855-1921) Orchidaceae in flora of tropical Africa, 1898

## Honors
### Epònims

* (Dipterocarpaceae) Shorea dyerii Thwaites ex-Trimen

## Referències

* ↑ J. Bot. 23: 204. 1885 (IK)
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).